cy es es en es cy cy ca en cy nl en cy su cy en en es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy nb cy cy cy cy cy cy cy cy cy cy cy cy cy en cy es cy nl cy la es cy nb cy eo cy en cy cy su cy ceb cy cy ca en cy nl en cy su cy su cy es es en es
Grav | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
yn Sherman Cymru. Adolygiad Sian P-J
Rhaid bod yn onest: dwi ddim yn ffan fawr o’r theatr. Y tro dwetha’ i fi weld drama fyw gyfan oedd ym 1994 pan oedd Anthony Hopkins ar lwyfan y New Theatre (er dwi wedi gadael arall un yn yr egwyl ers hynny).
Fe gymerodd hi dipyn o berswâd ar ran fy nghyfeillion o Stadiwm y Mileniwm, felly, i ymuno â nhw i weld ein cydweithiwr, Gareth Bale, yn chwarae rhan Grav yn y Sherman – ond erbyn diwedd y noson roeddwn i wedi fy swyno.
Wedi dweud hynny, naeth hi ddim dechrau’n addawol iawn gyda chôr y Sherman yn perfformio detholiad o ganeuon yn y cyntedd, oedd fod i adlewyrchu cariad y Cymry tuag at rygbi. Sai’n siŵr iawn pwy oedd yn meddwl byddai Swing Low Sweet Chariot yn addas – fel dwedodd rhywun, byddai Grav yn troi yn ei fedd …
Drama ar ffurf monolog yw Grav – er, mae hi gymaint mwy na hynny.
Mae’n ymddangos bod Grav wedi marw ac yn ffeindio’i hun mewn ystafell newid di-liw, lle mae’n siarad â’i fam, yn edrych nôl ar ei fywyd, ei yrfa, a’i berthynas hefo’i rieni a’i gyd-chwaraewyr.
Dim ond un ochor o’r sgwrs y cawn ni, a dyma lle mae’r sgript a’r actio mor arbennig yn ein tywys drwy holl emosiwn bywyd Grav, yn plethu tristwch gyda hiwmor – ac mae eitha’ lot o hynny.
Mae holl ansicrwydd ac amheuon y dyn yn amlwg ac mae’r ddau ddigwyddiad mwyaf arwyddocaol yn ei fywyd – sef marwolaeth ei dad, a’i falchder wrth dynnu crys Cymru ymlaen am y tro cyntaf – yn uno ar y diwedd.
Mae sgript Owen Thomas wedi ei ymchwilio’n fanwl ac yn cynnwys un neu ddau o “scoops”, sef straeon sydd ddim wedi eu cyhoeddi o’r blaen. Ac mae perfformiad Gareth Bale, yn dal sylw’r gynulleidfa am dros awr ar ei ben ei hun, yn ddisglair ac yn gryn gamp.
Un “niggle”: galla’ i ddim credu mai yn Saesneg byddai Grav yn siarad hefo’i fam, yn enwedig wrth drafod pynciau mor bersonol.  Efallai nad oedd hi’n siarad Cymraeg, ond i fi y Gymraeg fyddai iaith naturiol y ddrama hon, nid Saesneg.
Mae’r sioeau yn Sherman wedi gwerthu mas, ond bydd cyfle i weld fersiwn ychydig yn fyrrach yn Chapter ym mis Gorffennaf, cyn iddi fynd i Gaeredin. Bydd hi’n ddiddorol gweld sut dderbyniad bydd hi’n cael gan gynulleidfaoedd sy’n llai cyfarwydd â hanes Grav.
Bydd y sioe yn siŵr o blesio unrhyw un sy’n cofio’r Grav, a byddai diddordeb mewn rygbi yn help (ac os ydych yn cofio chwaraewyr y ‘70au, gwell fyth!).
Chapter  ·  Theatr y Sherman
sylw ar yr adroddiad yma
Darllen pellach a awgrymir
The Lion the Witch and the Wardrobe
© Hawlfraint 2019 POBL CAERDYDD. Cedwir Bob Hawl.